﻿ mmonline.hu | Rekordot csinált a Mercedes
Rekordot csinált a Mercedes
2015 April 9, 09:24
Történetének legjobb márciusi és első negyedévi eladásait tudhatja maga mögött a Mercedes-Benz – közölte az AutomobilWoche hírportál.
Az Egyesült Államokban 30 ezer autót adott el márciusban a Mercedes, 9,2 százalékkal többet, mint egy évvel korábban. Az ázsiai-csendes-óceáni térségben eladásai 18 százalékkal, 54 ezerre emelkedtek. Ebből valamivel több mint 30 ezer autót adott el Kínában, 20,8 százalékos növekedéssel.
A Mercedes első alkalommal adott el több autót márciusban és az első negyedévben is Kínában, mint az Egyesült Államokban. Tavaly még az Egyesült Államok volt a legnagyobb piaca – írja az MTI az AutomobilWoche alapján.
Tags: értékesítési adatok, Mercedes, Mercedes-Benz, rekord